सिरिया, लिबिया, सुडान अनी दक्षिण कोरिया, सिङ्गापुर, थाइल्यान्ड र भियतनाम जस्ता राष्ट्रहरुबाट के पाठ सिक्ने भन्ने कुरामा सम्भवत सबै दल र त्यसका नेत्रित्वपंति पूर्णरुपमा अवगत छन् । यो यथार्थ हो, जती टिका टिप्पणी र आलोचना गर्नु सहज अनी सरल छ त्यती नै कठिन छ जिम्मेवारी बहन गर्न । तर यो पनि यथार्थ हो, दृढ इच्छाशक्ती र संकल्प छ भने जस्तोसुकै ब्यवधान र कठिनाईको पनि निकास निस्कन्छ । परिवर्तन रातारात हुँदैन, समयको गतिशिलतामा निर्भर हुन्छ तर ति परिवर्तनलाई संस्थागत गर्दै प्रभावकारी कार्यन्वयन गर्न सकिएन भने ति सम्पूर्ण उपलब्धिहरु फगत कागजमा सिमित रहन्छन् जसको कुनै अौचित्य हुँदैन । हो, समय धेरै अगाडि पुगिसक्यो र हामी धेरै पछाडि छौ यद्यपी निष्ठाको राजनीति अङ्गालेर सकरात्मक कार्य गर्दै सम्वृद्ध राष्ट्र बनाउने हो भने अझै किन अबेर गर्नु ?
